
DR 31.3.2014 47 

 
industri getah yang besar. Mereka yang membuat penetapan cadangan pada pihak 
kerajaan untuk menetapkan harga getah. Jadi, saya hendak minta di manakah peranan 
agensi-agensi yang berkaitan dengan getah ini banyak. Agensi berkaitan RISDA, Lembaga 
Getah Malaysia (LGM), kemudian MARDEC. MARDEC sudah jual kepada Syed Mokhtar, 
jual lagi.   

MARDEC juga dekat Syed Mokhtar. Dia hendak tutup universiti. Kita dok ingat 
boleh bantulah anak-anak orang menoreh getah. Tidak, dia hendak tutup universiti. 
Kemudian, ada lagi FELCRA, FELDA yang berkaitan dengan getah tetapi penoreh tidak 
dapat apa-apa. Maknanya penoreh menghadapi kesengsaraan kehidupannya yang amat 
sangat. Jadi, saya minta penjelasan daripada pihak kerajaan supaya memperjelaskan 
perkara ini dan dapat mengatasi bagi memberi keselesaan kepada kehidupan masyarakat 
dan rakyat dalam negara kita khususnya kepada penoreh getah.   

Sebab itu kita tuntut. Saya bersetuju dengan tuntutan yang dibuat oleh penoreh 
getah ini dan juga pekebun kecil. Paling tidaknya harga lantai itu mesti diletakkan sekurang-
kurangnya mesti RM4. Dia mesti harga tidak boleh kurang daripada RM4 sekilogram. Kalau 
tidak bermakna bahawa mereka akan menghadapi kesengsaraan yang amat sangat. Jadi, 
terima kasih Tuan Yang di-Pertua, terima kasih.   

Timbalan Yang di-Pertua [Dato' Haji Ismail bin Haji Mohamed Said]: Ya, Yang 

Berhormat Lenggong. Juga 15 minit ya.   

Dato' Haji Mahfuz bin Haji Omar [Pokok Sena]: Hai Yang Berhormat Lenggong 

bagi lima minit sahaja. Bukan ada apa.   

 

3.11 ptg. 

Dato' Shamsul Anuar bin Haji Nasarah [Lenggong]: Terima kasih Tuan Yang 

di-Pertua. Saya ingat Timbalan Presiden PAS yang tidak faham tentang GST ini sebab 
waktu dia ceramah di Lenggong dia kata, “Tengok tuan-tuan, sekarang kita sudah kena 
kesan GST”. GST belum laksana lagi. Rupanya Naib Presiden pun sama Tuan Yang di-
Pertua.  Tuan Yang di-Pertua… 

Seorang Ahli: Ketua Penerangan.   

Dato' Shamsul Anuar bin Haji Nasarah [Lenggong]: Oh, Ketua Penerangan. Dia 

kalah hari itu tidak? Lupa. Tuan Yang di-Pertua, saya juga hendak mengambil kesempatan 
untuk berbahas dalam sesi perbelanjaan tambahan ini. Pertama saya hendak sentuh 
berkaitan dengan Kementerian Luar. Saya fikir bahawa apabila berlakunya tragedi MH370 
yang nampak memberi kesan besar kepada kita ialah imej negara ini. Apatah lagi ia juga 
berpunca daripada sebahagian daripada, bukan ramai tetapi ada di kalangan rakyat negara 
kita yang tidak punyai semangat patriotik ini mengambil kesempatan dengan menimbulkan, 
menambahkan lagi suasana yang tidak baik dan akhirnya diambil kesempatan oleh pihak 
luar terutamanya media luar untuk memburuk-burukkan nama negara kita.   

Sebab itu saya lihat bahawa tanggungjawab besar selepas ini antara yang perlu 
dimainkan ialah oleh Kementerian Luar. Sebab itu saya kalau lihat dari segi perbelanjaan 
yang ada untuk menambahkan pegawai, saya ingat kerajaan mesti merangka sesuatu 
untuk memulihkan kembali imej yang begitu tercalar ini. Bukan senang kita hendak 
membina imej baik negara kita. Bertahun-tahun, berpuluh-puluh tahun kita letakkan negara 
kita pada satu tahap yang dilihat oleh ramai, banyak negara luar, pemimpin negara luar 
begitu baik sekali.   

Akan tetapi apabila ada semangat yang tidak patriotik ini menyebabkan 
tanggungjawab lebih berat perlu dilakukan oleh Kementerian Luar. Sebab itu saya berharap 
dan tentu juga ingin mendapat penjelasan dan juga komen apakah langkah-langkah yang 
agaknya akan dilakukan oleh Wisma Putra dalam usaha untuk melihat semua situasi ini dan 
kita tidak boleh menunggu lama kerana kita perlu lakukan sekarang kerana ia sebenarnya 
beri kesan besar kepada negara dalam banyak aspek.   

Satu lagi yang saya lihat ialah berkaitan dengan tadi Yang Berhormat 
Kinabatangan sebut soal kebebasan media dalam negara kita. Memang, saya amat 
bersetuju bahawa perlu ada kebebasan.  Kebebasan bercakap, kebebasan bersuara dalam 
pelbagai media. Malah kerajaan mempunyai komitmen yang tinggi apabila waktu mahu 
melaksanakan. Dahulu kita adakan Akta Komunikasi dan Multimedia, sekarang jaminan 
MSC Malaysia yang sebenarnya begitu memberi kebebasan kepada rakyat. Akan tetapi, 



industri getah yang besar. Mereka yang membuat penetapan cadangan pada pihak kerajaan untuk menetapkan harga getah. Jadi, saya hendak minta di manakah peranan agensi-agensi yang berkaitan dengan getah ini banyak. Agensi berkaitan RISDA, Lembaga Getah Malaysia (LGM), kemudian MARDEC. MARDEC sudah jual kepada Syed Mokhtar, jual lagi. MARDEC juga dekat Syed Mokhtar. Dia hendak tutup universiti. Kita dok ingat boleh bantulah anak-anak orang menoreh getah. Tidak, dia hendak tutup universiti. Kemudian, ada lagi FELCRA, FELDA yang berkaitan dengan getah tetapi penoreh tidak dapat apa-apa. Maknanya penoreh menghadapi kesengsaraan kehidupannya yang amat sangat. Jadi, saya minta penjelasan daripada pihak kerajaan supaya memperjelaskan perkara ini dan dapat mengatasi bagi memberi keselesaan kepada kehidupan masyarakat dan rakyat dalam negara kita khususnya kepada penoreh getah. Sebab itu kita tuntut. Saya bersetuju dengan tuntutan yang dibuat oleh penoreh getah ini dan juga pekebun kecil. Paling tidaknya harga lantai itu mesti diletakkan sekurang- kurangnya mesti RM4. Dia mesti harga tidak boleh kurang daripada RM4 sekilogram. Kalau tidak bermakna bahawa mereka akan menghadapi kesengsaraan yang amat sangat. Jadi, terima kasih Tuan Yang di-Pertua, terima kasih. Timbalan Yang di-Pertua [Dato' Haji Ismail bin Haji Mohamed Said]: Ya, Yang Berhormat Lenggong. Juga 15 minit ya. Dato' Haji Mahfuz bin Haji Omar [Pokok Sena]: Hai Yang Berhormat Lenggong bagi lima minit sahaja. Bukan ada apa. 3.11 ptg. Dato' Shamsul Anuar bin Haji Nasarah [Lenggong]: Terima kasih Tuan Yang di-Pertua. Saya ingat Timbalan Presiden PAS yang tidak faham tentang GST ini sebab waktu dia ceramah di Lenggong dia kata, "Tengok tuan-tuan, sekarang kita sudah kena kesan GST". GST belum laksana lagi. Rupanya Naib Presiden pun sama Tuan Yang di- Pertua. Tuan Yang di-Pertua... Seorang Ahli: Ketua Penerangan. Dato' Shamsul Anuar bin Haji Nasarah [Lenggong]: Oh, Ketua Penerangan. Dia kalah hari itu tidak? Lupa. Tuan Yang di-Pertua, saya juga hendak mengambil kesempatan untuk berbahas dalam sesi perbelanjaan tambahan ini. Pertama saya hendak sentuh berkaitan dengan Kementerian Luar. Saya fikir bahawa apabila berlakunya tragedi MH370 yang nampak memberi kesan besar kepada kita ialah imej negara ini. Apatah lagi ia juga berpunca daripada sebahagian daripada, bukan ramai tetapi ada di kalangan rakyat negara kita yang tidak punyai semangat patriotik ini mengambil kesempatan dengan menimbulkan, menambahkan lagi suasana yang tidak baik dan akhirnya diambil kesempatan oleh pihak luar terutamanya media luar untuk memburuk-burukkan nama negara kita. Sebab itu saya lihat bahawa tanggungjawab besar selepas ini antara yang perlu dimainkan ialah oleh Kementerian Luar. Sebab itu saya kalau lihat dari segi perbelanjaan yang ada untuk menambahkan pegawai, saya ingat kerajaan mesti merangka sesuatu untuk memulihkan kembali imej yang begitu tercalar ini. Bukan senang kita hendak membina imej baik negara kita. Bertahun-tahun, berpuluh-puluh tahun kita letakkan negara kita pada satu tahap yang dilihat oleh ramai, banyak negara luar, pemimpin negara luar begitu baik sekali. Akan tetapi apabila ada semangat yang tidak patriotik ini menyebabkan tanggungjawab lebih berat perlu dilakukan oleh Kementerian Luar. Sebab itu saya berharap dan tentu juga ingin mendapat penjelasan dan juga komen apakah langkah-langkah yang agaknya akan dilakukan oleh Wisma Putra dalam usaha untuk melihat semua situasi ini dan kita tidak boleh menunggu lama kerana kita perlu lakukan sekarang kerana ia sebenarnya beri kesan besar kepada negara dalam banyak aspek. Satu lagi yang saya lihat ialah berkaitan dengan tadi Yang Berhormat Kinabatangan sebut soal kebebasan media dalam negara kita. Memang, saya amat bersetuju bahawa perlu ada kebebasan. Kebebasan bercakap, kebebasan bersuara dalam pelbagai media. Malah kerajaan mempunyai komitmen yang tinggi apabila waktu mahu melaksanakan. Dahulu kita adakan Akta Komunikasi dan Multimedia, sekarang jaminan MSC Malaysia yang sebenarnya begitu memberi kebebasan kepada rakyat. Akan tetapi,